b'\n_START_ARTICLE_\n\xc4\x8cermigit\n_START_SECTION_\nZna\xc4\x8dilnosti\n_START_PARAGRAPH_\n\xc4\x8cermigit kristalizira v kubi\xc4\x8dnem kristalnem sistemu v obliko oktaedri\xc4\x8dnih kristalov ali vlaknatih stolpi\xc4\x8dev. Lahko je tudi pra\xc5\xa1nat. Topen je v vodi. Njegova trdota po Mohsovi lestvici niha med 1,5 in 2. Je bel, bela je tudi njegova \xc4\x8drta._NEWLINE_Po Strunzovi klasifikaciji mineralov je uvr\xc5\xa1\xc4\x8den v kategorijo "07.CC: Sulfati (selenati, itd.)  brez dodatnih anionov in s kristalno vezano vodo". Med sorodene minerale spadajo  krauzit, tamarugit, kalinit, mendozit, lonekrikit, kalijev galun, natrijev galun, lanmu\xc4\x8dangit, voltait, zinkov voltait, pertlikit, amonijev magnezijev voltait, kronkit, farinatrit, goldhit, l\xc3\xb6veit, bl\xc3\xb6dit, nikljev bl\xc3\xb6dit, \xc4\x8dangoit, cinkov bl\xc3\xb6dit, leonit, mereiterit, busingolit, cioanokroit, morit, pikromerit, polihalit, ligtonit, amarilit, konjait in vatevileit._NEWLINE_\xc5\xa0tevilni vzorci tega minerala, ki se najdejo v prodajalnah mineralov, so obi\xc4\x8dajno dobre kakovosti in so ustvarjeni z gojenjem v laboratoriju. Godovikovit je produkt dehidracije \xc4\x8dermigita pri zgorevanju na deponijah premoga.\n_START_SECTION_\nNahajali\xc5\xa1\xc4\x8da\n_START_PARAGRAPH_\n\xc4\x8cermigit je redek sekundarni mineral, ki nastaja v depozitih lignita in \xc5\xa1ote in bituminoznih skrilavcih. Nastaja tudi med zgorevanjem premoga, v opu\xc5\xa1\xc4\x8denih premogovni\xc5\xa1kih rovih, geotermanih izvirih in fumarolah. Spremljajo\xc4\x8di minerali so sadra, amonijev jarozit, epsomit, rostit, alunogen, busingolit, maskanit in voltait.'